b'\n_START_ARTICLE_\nVelika lesna osa\n_START_SECTION_\nTelesne zna\xc4\x8dilnosti\n_START_PARAGRAPH_\nSamice dose\xc5\xbeejo med 15 in 40\xc2\xa0mm v dol\xc5\xbeino, samci so nekoliko manj\xc5\xa1i, od 12 do 30\xc2\xa0mm. Osnovna barva je \xc4\x8drna z rumenim vzorcem. Oboji imajo zna\xc4\x8dilno rumeno pego za o\xc4\x8dmi, razlikuje pa se obarvanost zadka: samice imajo svetlorumeno hrbtno stran zadka z vijoli\xc4\x8dasto-\xc4\x8drnimi pre\xc4\x8dnimi progami na zadnjih \xc4\x8dlenih, samci pa rde\xc4\x8dkasto s \xc4\x8drno konico. Rumene so tudi noge in tipalnice. Zadek samic je zavit in se kon\xc4\x8da z zelo dolgo leglico, ki meri do 20\xc2\xa0mm, nimajo pa \xc5\xbeela._NEWLINE_Li\xc4\x8dinka je velika, s skoraj povsem reduciranimi okon\xc4\x8dinami; je brez pano\xc5\xbeic in ima le tri pare slabo razvitih pravih nog.'